ศาลฎีกาสหรัฐฯ ชี้ขาด แผนปฏิรูประบบประกันสุขภาพไม่ขัดรธน.
คำตัดสินของศาลสูงสุดหรือศาลฏีกาของสหรัฐยืนตามศาลล่างว่า แผนปฏิรูประบบประกันสุขภาพของประธานาธิบดีบารัค โอบาม่า สอดคล้องกับบทบัญญัติในรัฐธรรมนูญ ซึ่งคำตัดสินของศาลดังกล่าวจะมีผลกระทบต่อชาวอเมริกันทุกชีวิต รวมทั้งกับการเลือกตั้งประธานาธิบดีสหรัฐฯ เดือนพฤศจิกายนนี้ ซึ่งประธานาธิบดีบารัค โอบาม่า หวังรั้งตำแหน่งเป็นสมัยที่ 2 ซึ่งในตอนแรกคณะผู้พิพากษาฝ่ายเห็นด้วย และฝ่ายไม่เห็นด้วยมีคะแนนเสียงเท่ากัน คือ 4 ต่อ 4 แต่ที่ฝ่ายเห็นด้วยชนะ เพราะผู้พิพากษาหัวหน้าคณะออกเสียงชี้ขาด ทำให้เป็นมติ 5 ต่อ 4 ประธานาธิบดีโอบาม่าเป็นผู้ผลักดันแผนปฏิรูประบบประกันสุขภาพ ซึ่งเสนอมาโดยพรรคเดโมแครต พรรครัฐบาลอย่างแข็งขัน โดยนายโอบาม่าในฐานะประธานาธิบดีได้ลงนามรับรอง และประกาศใช้แผนดังกล่าวนี้เป็นกฏหมายมาตั้งแต่ปีพุทธศักราช 2553 แล้ว แต่ทว่าพรรครีพับลิกันคัดค้านอย่างเต็มที่การเป็นคดีมาสู่ศาลเริ่มขึ้นจากรัฐฟลอริด้าและอีก 12 รัฐยื่นฟ้องว่า แผนนี้ขัดต่อรัฐธรรมนูญสหรัฐฯ ซึ่งการยื่นฟ้องก็มีขึ้นหลังจากที่นายโอบาม่าลงนามรับรอง เป็นผลให้การบังคับใช้ทำได้ไม่เต็มที่ และต่อมาก็ยังมีอีก 13 รัฐร่วมฟ้องคัดค้านศาลสูงสุดวินิจฉัยชี้ขาดว่า แผนปฏิรูประบบประกันสุขภาพดังกล่าวเป็นอาณัติของปัจเจกชน ซึ่งหมายความว่า ชาวอเมริกันต้องเลือกเอาระหว่างการซื้อประกันตามโครงการนี้ หรือว่าจะยอมเสียค่าปรับ ขณะที่ประธานาธิบดีโอบาม่าแถลงว่า คำตัดสินของศาลสูงสุดครั้งนี้ เป็นชัยชนะของชาวอเมริกันทุกคน
 ศาลสูงสุดหรือศาลฏีกาของสหรัฐยืนตามศาลล่างว่า แผนปฏิรูประบบประกันสุขภาพของประธานาธิบดีบารัค โอบาม่า สอดคล้องกับบทบัญญัติในรัฐธรรมนูญ
บารัค โอบาม่า,ประกันสุขภาพ,รัฐธรรมนูญ,ศาลฎีกา,สหรัฐฯ